Document ID: 32004R0762

Κανονισμός (ΕΚ) αριθ. 762/2004 της Επιτροπής
της 23ης Απριλίου 2004
για την προσαρμογή ορισμένων αλιευτικών ποσοστώσεων για το 2004 σύμφωνα με τον κανονισμό (ΕΚ) αριθ. 847/96 του Συμβουλίου για τη θέσπιση συμπληρωματικών όρων για την ετήσια διαχείριση των TAC και των ποσοστώσεων
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής(1), και ιδίως το άρθρο 23 παράγραφος 4,
τον κανονισμό (ΕΚ) αριθ. 847/96 του Συμβουλίου, της 6ης Μαου 1996, για τη θέσπιση συμπληρωματικών όρων για την ετήσια διαχείριση των TAC και ποσοστώσεων(2), και ιδίως το άρθρο 3 παράγραφος 3, το άρθρο 4 παράγραφος 2 και το άρθρο 5,
Εκτιμώντας τα ακόλουθα:
(1) Ο κανονισμός (ΕΚ) αριθ. 2340/2002 του Συμβουλίου, της 16ης Δεκεμβρίου 2002, περί καθορισμού για το 2003 και 2004 των αλιευτικών δυνατοτήτων για τα αποθέματα ιχθύων βαθέων υδάτων(3) και ο κανονισμός (ΕΚ) αριθ. 2341/2002 του Συμβουλίου, της 20ής Δεκεμβρίου 2002, περί καθορισμού για το 2003, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων(4), προσδιορίζουν τα αποθέματα τα οποία δύνανται να υπόκεινται στα μέτρα που προβλέπονται από τον κανονισμό (ΕΚ) αριθ. 847/96.
(2) Ο κανονισμός (ΕΚ) αριθ. 2340/2002 και ο κανονισμός (ΕΚ) αριθ. 2287/2003 του Συμβουλίου, της 19ης Δεκεμβρίου, περί καθορισμού, για το 2004, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων(5) καθορίζουν ποσοστώσεις για ορισμένα αποθέματα για το 2004.
(3) Ορισμένα κράτη μέλη ζήτησαν σύμφωνα με τον κανονισμό (ΕΚ) αριθ. 847/96 τη μεταφορά μέρους των ποσοστώσεών τους στο επόμενο έτος. Εντός των ορίων που προσδιορίζονται στον εν λόγω κανονισμό, οι ποσότητες που κρατήθηκαν θα πρέπει να προστεθούν στις ποσοστώσεις για το 2004.
(4) Βάσει του κανονισμού (ΕΚ) αριθ. 847/96, οι μειώσεις των εθνικών ποσοστώσεων για το 2004 θα πρέπει να πραγματοποιηθούν σε επίπεδο ισοδύναμο προς την καθ' υπέρβαση αλιευθείσα ποσότητα. Οι μειώσεις αυτές εφαρμόζονται λαμβανόμενων επίσης υπόψη των ειδικών διατάξεων που διέπουν τα αποθέματα που εμπίπτουν στο πεδίο αρμοδιότητας περιφερειακών οργανώσεων αλιείας.
(5) Ο κανονισμός (ΕΚ) αριθ. 847/96 προβλέπει επίσης ότι θα πρέπει να πραγματοποιηθούν σταθμισμένες μειώσεις των εθνικών ποσοστώσεων για το 2004 στην περίπτωση υπεραλίευσης επιτρεπόμενων εκφορτώσεων το 2003 για ορισμένα αποθέματα που προσδιορίζονται στους κανονισμούς (ΕΚ) αριθ. 2340/2002 και (ΕΚ) αριθ. 2341/2002.
(6) Ορισμένα κράτη μέλη ζήτησαν σύμφωνα με τον κανονισμό (ΕΚ) αριθ. 847/96 την άδεια να εκφορτώσουν πρόσθετες ποσότητες ιχθύων ορισμένων αποθεμάτων. Οι ποσότητες που υπερβαίνουν τις επιτρεπόμενες εκφορτώσεις θα πρέπει να αφαιρεθούν, ωστόσο, από τις ποσοστώσεις τους για το 2004.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοστώσεις που καθορίζονται στους κανονισμούς (ΕΚ) αριθ. 2340/2002 και στον κανονισμό (ΕΚ) αριθ. 2287/2003 αυξάνονται όπως εμφαίνονται στο παράρτημα I ή μειώνονται όπως εμφαίνονται στο παράρτημα II.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 2004.

Labels: 6